|  |  |  |
| --- | --- | --- |
| **ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ****ΔΙΕΥΘΥΝΣΗ ΔΙΟΙΚΗΣΗΣ****ΤΜΗΜΑ ΠΡΟΣΩΠΙΚΟΥ**Ταχ. Διεύθυνση : Ναυπλίου 57 Ταχ. Κώδικας : 22132 ΤρίποληΠληροφορίες : Αικ. ΑγγελοπούλουΤηλέφωνο : 2713 610 105Email : aggelopoulou@arcadia.gr |  |   Τρίπολη, 07 Φεβρουαρίου 2024  |

**ΑΝΑΚΟΙΝΩΣΗ**

**ΕΚΔΟΣΗ ΤΗΣ ΑΡΙΘΜ. 33884/05.02.2024 (ΑΔΑ: 6ΜΜ77Λ1-Ω3Σ)**

**ΓΝΩΣΤΟΠΟΙΗΣΗΣ**

**ΠΛΗΡΩΣΗΣ ΜΙΑΣ (1) ΘΕΣΗΣ ΕΙΔΙΚΟΥ ΣΥΜΒΟΥΛΟΥ**

**ΣΤΗΝ ΠΕΡΙΦΕΡΕΙΑ ΠΕΛΟΠΟΝΝΗΣΟΥ**

Γνωστοποιείται ότι εκδόθηκε η αριθμ. 33884/05.02.2024 (ΑΔΑ: 6ΜΜ77Λ1-Ω3Σ) Γνωστοποίηση της Περιφέρειας Πελοποννήσου για την πλήρωση μίας (1) θέσης Ειδικού Συμβούλου κατηγορίας Πανεπιστημιακής Εκπαίδευσης για την κάλυψη των αναγκών του Γραφείου της Θεματικής Αντιπεριφερειάρχη Κοινωνικής Αλληλεγγύης και Αρωγής σε συνεργασία με το Γραφείο Περιφερειάρχη.

Η πρόσληψη θα γίνει με σύμβαση εργασίας ιδιωτικού δικαίου ορισμένου χρόνου, η διάρκεια της οποίας δεν μπορεί να υπερβαίνει τη θητεία της Θεματικής Αντιπεριφερειάρχη Κοινωνικής Αλληλεγγύης και Αρωγής και θα διενεργηθεί σύμφωνα με τις διατάξεις του άρθρου 243 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης– Πρόγραμμα Καλλικράτης» (ΦΕΚ 87/τ.Α΄/07.06.2010) όπως ισχύουν.

*Οι ενδιαφερόμενοι θα πρέπει να έχουν:*

Πτυχίο ή δίπλωμα Πανεπιστημιακής Εκπαίδευσης της ημεδαπής ή ισότιμο πτυχίο ή δίπλωμα της Αλλοδαπής.

Ειδικότερα: Θα προτιμηθούν οι κάτοχοι τίτλου σπουδών με ειδίκευση στη θεολογία.

Οι υποψήφιοι υποβάλλουν είτε αυτοπροσώπως ή με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή του υποψηφίου θεωρημένη από δημόσια αρχή, είτε ταχυδρομικά με συστημένη επιστολή (στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων), στο Τμήμα Γραμματείας της Διεύθυνσης Διοίκησης της Περιφέρειας Πελοποννήσου (Ταχ. Δ/νση: Ναυπλίου 57, ΤΚ 221 32, Τρίπολη) σχετική αίτηση στην οποία θα αναφέρεται η θέση για την οποία υποβάλλουν την υποψηφιότητα, με συνημμένα ευκρινή φωτοαντίγραφα των απαιτούμενων δικαιολογητικών.

**Η προθεσμία υποβολής των αιτήσεων συμμετοχής ξεκινάει την Πέμπτη 08.02.2024 και λήγει την Δευτέρα 12.02.2024.**

Περίληψη της παρούσας γνωστοποίησης έχει δημοσιευθεί σε δύο (2) τοπικές ημερήσιες εφημερίδες της Περιφέρειας Πελοποννήσου, έχει καταχωρηθεί στην ιστοσελίδα της Περιφέρειας Πελοποννήσου και έχει αναρτηθεί στον Πίνακα ανακοινώσεων του κτηρίου επί της οδού Ναυπλίου 57, Τρίπολη της Περιφέρειας Πελοποννήσου/Π.Ε. Αρκαδίας.

 **ΕΚ ΤΗΣ ΔΙΕΥΘΥΝΣΗΣ ΔΙΟΙΚΗΣΗΣ**